Diari Oficial de la Generalitat Valenciana


Sumari del DOGV 4567, del 18-08-2003 (2003/9361)

Informació pública de l'alternativa tècnica del programa per al desenvolupament de la unitat d'execució «Sierra Perenchisa 1» del Pla General d'Ordenació Urbana de Torrent.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4567

Data del DOGV
:   18-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9361


Organisme emissor
:   Miguel Canovas, Sociedad de Actuacion, SL

Tipus de document
:   Anunci

Informació pública de l'alternativa tècnica del programa per al desenvolupament de la unitat d'execució «Sierra Perenchisa 1» del Pla General d'Ordenació Urbana de Torrent. [2003/9361]
  
La mercantil Miguel Cánovas, Sociedad de Actuación, SL, amb domicili al Vedat de Torrent (València), carrer de Santa Rosa de Lima, núm. 49, ha formulat alternativa tècnica del programa per al desenvolupament de la unitat d'execució «Sierra Perenchisa 1» del Pla General d'Ordenació Urbana de Torrent, compost de memòria d'alternativa tècnica, avantprojecte d'urbanització i com a documents annexos, pla de reforma interior de millora i projecte de reparcel·lació.
  
El document té per objecte programar la gestió i la urbanització de la «Sierra Perenchisa 1» del PGOU de Torrent.
  
L'alternativa tècnica i tota la documentació complementària presentada davant l'ajuntament ha estat depositada i protocol·litzada en acta per a la seua pública exposició en la notaria territorialment competent, que és la de Torrent, sítia en el carrer de Sant Valerià, 7-1r, 1ª, regida pel seu notari titular, el senyor José Luís Doménech Alba.
  
Està en la mateixa la documentació protocol·litzada a disposició dels interessats des de la data de publicació d'esta informació i pels terminis que establix la LRAU. Igualment, i als efectes de pertinència, s'ha depositat en l'Ajuntament de Torrent un exemplar per a la seua pública exposició.
  
 Així se sotmet a informació pública, de conformitat amb el que disposa l'article 48.1 i l'article 46.3 de la LRAU així com per remissió de l'article 69.1,a) de la mateixa norma, l'alternativa tècnica esmentada per termini de 20 dies a comptar des de l'última publicació d'este anunci en diari de difusió provincial i DOGV, havent complit igualment amb l'obligació legal de notificar als propietaris titulars de terreny amb parcel·les matriculades en el cadastre fiscal.
  
En el període d'exposició pública qualsevol interessat podrà formular al·legacions, proposicions juridicoeconòmiques en competència i alternatives tècniques a l'actuació proposada, i també podrà obtindre còpies de l'acta de la documentació protocol·litzada, o sol·licitar que se li mostre en l'horari d'atenció al públic del despatx de notaria.
  
Igualment, podran consultar els interessats la documentació depositada en l'ajuntament als mateixos efectes, que són els referits pels articles 46 i 48 de la LRAU en el seu horari d'atenció al públic.
  
Cosa que es posa en el seu coneixement als efectes legals que corresponguen.